**ПРЕДШКОЛСКА УСТАНОВА „11АПРИЛ“**

**Народних хероја 12а**

**Нови Београд**

 Предсколска установа „11. април“ Народних хероја 12 а , 11070 Нови Београд као продавац, објављује :

**ЈАВНИ ПОЗИВ**

**ЗА УЧЕШЋЕ У ПРОДАЈИ СЕКУНДАРНИХ СИРОВИНА ПРИКУПЉАЊЕМ ПИСАНИХ ПОНУДА**

**1. Предмет купопродаје су**

1) Секундарне сировине и то: бакарне плоче скинуте са крова вртића „ Пчелица“ које се продају у виђеном стању, без права на накнадне рекламације.Продаје се укупна количина.Процењена количина око 1600 м². Бакарне плоче су са примесама.

**2. Обавезни услови купопродаје**

Критеријум за избор најповољнијег купца је највећа понуђена цена уз 100 % авансно плаћање или неопозиву, безусловну банкарску гаранцију, наплативу на први писани позив, без права протеста и доказивања (у даљем тексту банкарска гаранција).

- Цене у понуди дати на паритету седиште продавца, без ПДВ –а, који ће бити накнадно обрачунат и који пада на терет купца.

Порез на додату вредност обрачунава и плаћа прималац добара у складу са чланом 10. став 2. тачка 1. Закона о порезу на додату вредност ( „ Службени гласник РС2 бр. 84/2004 ... 93/12 ), за добра која су набављена пре 01.01.2005. године.

- Порез на додату вредност не плаћа се у складу са чланом 25. став 2. тачка 3 а Закона о порезу на додату вредност ( „ Службени гласник РС2 бр. 84/2004 ... 93/12 ), за добра која су набављена после 01.01.2005. године.

- Предност код куповине имаће онај купац који понуди најповољнију цену за предмет купопродаје.

- Понуђачи су дужни да у цену урачунају услуге мерења, утовара, транспорта и истовара предметног отпада;

- Уколико више купаца понуди да ће купити укупну количину, под истим условима, односно по истој цени, Комисија ( или орган који спроводи поступак) ће позвати понуђаче који су понудили исти износ да у року од 3 дана од дана пријема позива доставе нову писмену затворену понуду, са увећаним износом у односу на претходно дату понуду

**3. Услови за учествовање** - Као купац се може појавити привредно друштво, предузетник, или физичко лице. Понуда обавезно садрж износ који се нуди као и: **за физичка лица**: име и презиме, адресу, број личне карте, јединствени матични број грађана, важећу дозволу за сакупљање и транспорт, складиштење и третман, издата од надлежног органа, **за предузетнике**: име и презиме предузетника, адресу, број личне карте, јединствени број грађана, назив радње, копију решења о упису у регистар код надлежног органа и вазећу дозволу за сакупљање и транспорт, складиштење и третман издату од надлежног органа, **за правна лица**: назив и седиште, копију решења о упису правног лица у регистар код надлежног органа,пуномоћје за лице које заступа подносиоца понуде, вазећу дозволу за сакупљање и транспорт, складиштење и третман издату од надлежног органа

Напомена: Дозвола за сакупљање и транспорт, складиштење и третман мора бити издата у складу са Законом о управљању отпадом („Сл. гласник РС“, број 36/09, 88/10 и 14/16) и подзаконским актима

Понуђена секундарна сировина није намењена за даље коришћење или продају и продају се искључиво као отпад намењен за даљи третман.

Секундарне сировине се налазе у вртићима Предшколске установе „11.април“ Нови Београд на територији Општине Нови Београд.

**4. Подношење понуда** – Рок за подношење писаних понуда је 8 (осам) дана од дана објављивања јавног позива у дневним новинама „Данас“ , до 16:00 часова.

Поступак јавног отварања приспелих понуда обавиће се следећег радног дана у 10:00 часова у просторијама Предшколске установе „11.април“, Народних хероја 12а, Нови Београд.

- Понуде, са пратећом документацијом подносе се у затвореној коверти са натписом „ **Понуда за куповину секундарних сировина – бакарних плоча – не отварати – за комисију за продају средстава ван употребе “ на адресу Предсколска установа „11. април“ Народних хероја 12 а , 11070 Нови Београд.**

- Уколико не добије задовољавајуће понуде, продавац задржава право да не реализује ову продају.

- Комисија за продају након завршеног поступка отварања понуда, у року од 3 дана, обавестиће писаним путем све учеснике у купопродаји о избору најповољнијег купца.

**5. Закључење купопродајног уговора, примопредаја робе, исплата купопродајне цене**

- Изабрани купац се обавезује да у року од 3 (три) дана од дана пријема писаног обавештења о избору за најповољнијег купца закључи купопродајни уговор са продавцем.

- Изабрани купац се обавезује да у року од 5 (пет) дана од дана закључења купопродајног уговора изврши уплату целокупне купопродајне цене, на за те намене достављени рачун, или достави банкарску гаранцију на исти износ, са роком доспећа наплате 30 дана од потписивања уговора.

- Примопредаја купљених секундарних сировина извршиће се записничким путем, у присуству овлашћених лица обе уговорне стране, уз услов да пре примопредаје изабрани купац достави доказ о уплати целокупне купопродајне цене, у виду извода банке, или банкарску гаранцију, без којих се примопредаја не може извршити.

Спецификацију понуде можете преузети на сајту Установе: [www.11april-nbgd.edu.rs](http://www.11april-nbgd.edu.rs)

- Увид у предмет купопродаје може се извршити уз претходну најаву следећим лицима : Срђан Сердаревић 064/6483345, сваког радног дана од 08-14 часова., Милош Луковић 064/6483364, е-маил: rukovodilac\_tehnickasluzba@11april-nbgd.edu.rs.